**SZOLGÁLTATÁSI SZERZŐDÉS**

**SZIKVÍZTERMÉKEKRE**

amely létrejött

egyrészről

a **RAJOS Gyártó, Kereskedelmi és Szolgáltató Korlátolt Felelősségű Társaság** (székhelye: 2509 Esztergom, Damjanich utca 127/A.; cégjegyzékszáma: Cg.11-09-006676) mint szolgáltató (a továbbiakban: „**Szolgáltató**”)

másrészről

a ……..……………..………………… (székhelye: ………..……………….………………..; adószáma: ……………………….., Cg. ………………………) mint igénybevevő (a továbbiakban: „**Igénybevevő**”)

között, az alábbi feltételek szerint (a továbbiakban: „**Megállapodás**”).

(A **Szolgáltató** és az **Igénybevevő** a továbbiakban együtt külön-külön „**Fél**”, együttesen pedig „**Felek**”.)

**A Megállapodás tárgya**

A jelen Megállapodás keretében a Szolgáltató szikvíztermékeket, valamint kapcsolódó eszközöket bocsát az Igénybevevő rendelkezésére, gondoskodik az eszközöknek szikvízzel történő felöltéséről, az Igénybevevő pedig ellenszolgáltatást fizet.

A Szolgáltató az alábbi eszközöket bocsátja az Igénybevevő rendelkezésére:

1. …….. darab 1 literes üveg rozsdamentes acél szifonfejjel
2. …….. darab 1 literes üveg műanyag szifonfejjel
3. …….. darab 1,5 literes műanyagflakon
4. …….. darab 2 literes műanyagflakon
5. …….. darab 25 literes rozsdamentes acélpalack
6. …….. darab csapoló szár
7. …….. darab műanyag rekesz
8. …….. darab hűtő 25 literes rozsdamentes acélpalackhoz

Az eszközök tulajdonjoga az Igénybevevőre nem száll át.

**A feltöltés ellenértéke**

A Felek megállapodnak abban, hogy a szikvízzel feltölthető eszközöknek a Szolgáltató általi feltöltésének ellenértéke az alábbi:

1. 150,- forint + ÁFA / feltöltés
2. 80,- forint + ÁFA / feltöltés
3. 100,- forint + ÁFA / feltöltés
4. 110,- forint + ÁFA / feltöltés
5. 1.200,- forint + ÁFA / feltöltés

**Elveszett, illetve rendeltetésszerű használatra alkalmatlan eszköz**

A Felek megállapodnak abban, hogy amennyiben az Igénybevevő az eszközt nem tudja visszaszolgáltatni a Szolgáltató részére, illetve az eszköz olyan mértékben károsodott, hogy az a továbbiakban rendeltetésszerű használatra alkalmatlan, az Igénybevevő az alábbi összegeket érvényesíti az elveszett, illetve rendeltetésszerű használatra alkalmatlan eszköz vonatkozásában:

1 literes üveg rozsdamentes acél szifonfejjel: 10.000,- forint + ÁFA / darab

1literes üveg műanyag szifonfejjel: 3.000,- forint + ÁFA / darab

0,5 literes több utas műanyagflakon: 350,- forint + ÁFA / darab

1 literes több utas műanyagflakon: 350,- forint + ÁFA / darab

1,5 literes több utas műanyagflakon: 350,- forint + ÁFA / darab

2 literes több utas műanyagflakon: 350,- forint + ÁFA / darab

25 literes rozsdamentes acélpalack: 25.000,- forint + ÁFA / darab

Hűtő 25 literes rozsdamentes acélpalackhoz: 100.000,- forint + ÁFA / darab

Csapoló szár: 4.000,- forint + ÁFA / darab

Műanyag rekesz: 3.000,- forint + ÁFA / darab

A fenti összegű ellenérték a jelen Megállapodás szerinti soron következő számla kiállításakor kerül érvényesítésre. A fenti összegek irányadóak abban az esetben is, ha az Igénybevevő a fentiekben részletezett eszközt megvásárolja a Szolgáltatótól.

 **Az eszköz bérleti díja**

A Felek megállapodnak abban, hogy a Szolgáltató által az Igénybevevő rendelkezésére bocsájtott alábbi eszközök vonatkozásában az Igénybevevő az alábbi összegű, naptári havonkénti bérleti díjat fizet meg a Szolgáltató részére, amennyiben a Megállapodás értelmében az Igénybevevő részére az alábbi eszközök átadásra kerültek:

25 literes rozsdamentes acélpalack: 1.200,- forint + ÁFA / darab / naptári hó

Hűtő 25 literes rozsdamentes acélpalackhoz: 5.000,- forint + ÁFA / darab / naptári hó

**Az eszközök használata**

Az Igénybevevő kötelezettséget vállal arra, hogy az eszközöket rendeltetésszerűen használja. Az Igénybevevő a nem rendeltetésszerű használatból eredő valamennyi kárt köteles megtéríteni a Szolgáltató részére. Az eszközöknek az Igénybevevő általi nem rendeltetésszerű használatából eredő meghibásodásának kijavítására kizárólag a Szolgáltató jogosult.

Az Igénybevevő köteles az eszközöket olyan helyen (helyiségben) használni, ahol az eszközök káros külső hatásoktól mentes működése biztosított.

Az Igénybevevő kötelezettséget vállal arra, hogy az eszközöket kizárólag a Szolgáltató által rendelkezésére bocsájtott szikvízzel használja. Amennyiben az Igénybevevő a jelen pontban meghatározott kötelezettségét megszegi, a Szolgáltató jogosult a jelen megállapodást azonnal hatállyal felmondani.

A Felek megállapodnak abban, hogy az eszközök meghibásodását, megrongálódását, elveszését, illetve eltulajdonítását az Igénybevevő haladéktalanul köteles bejelenteni a Szolgáltató részére. Az Igénybevevő az eszközök megrongálódásából, elveszéséből, illetve eltulajdonításából eredő valamennyi kárt köteles megtéríteni a Szolgáltató részére, a Megállapodás szerinti ellenértékkel.

A Felek megállapodnak abban, hogy az eszközök tisztítása, fertőtlenítése, illetve vízkőmentesítése a Szolgáltató feladata.

**Megrendelés - leszállítás**

A Felek megállapodnak abban, hogy a feltöltésre vonatkozó megrendelést az Igénybevevő telefon, fax, illetve e-mail útján nyújtja be a Szolgáltató részére.

A Felek megállapodnak abban, hogy a leadott megrendelést a Szolgáltató legfeljebb kettő (2)

munkanapon belül teljesíti.

A Felek megállapodnak abban, hogy a termékeknek az Igénybevevő részére történő teljesítést az Igénybevevő a jelen Megállapodás 1. számú melléklete szerinti teljesítésigazolás aláírásával tanúsítja.

Az eszközöknek az Igénybevevő részére történő leszállítása, illetve azoknak az Igénybevevőtől történő visszaszállítása a Szolgáltató joga és kötelezettsége.

Amennyiben az első alkalommal kiszállított, illetve feltöltött eszközöket az Igénybevevő a Felek által egyeztetett helyszínen és időpontban bármilyen okból nem veszi át, az ismételt leszállítással kapcsolatban felmerült többletköltségek az Igénybevevőt terhelik.

**Az ellenérték megfizetése**

 A Felek határozott időre szóló elszámolásban állapodnak meg. A Felek megállapodnak abban, hogy **elszámolási időszaknak egy naptári hónapot tekintenek.** A Felek a teljesítési időpontot az általános forgalmi adóról szóló 2007. évi CXXVII. törvény 58. §-a alapján állapítják meg. A Felek megállapodnak abban, hogy a jelen Megállapodás hatályba lépését követő első elszámolás annak a naptári hónapnak az utolsó napján történik, amely naptári hónapban a jelen Megállapodás hatályba lépett.

 A Felek megállapodnak abban, hogy a jelen Megállapodás alapján az Igénybevevő által megfizetendő ellenszolgáltatásról az előző bekezdésben meghatározott időszak vonatkozásában a Szolgáltató utalásos számlát állít ki az Igénybevevő részére.

A Felek megállapodnak abban, hogy az előző bekezdésben meghatározottak szerint kiállított számlát az Igénybevevő legkésőbb a számla keltétől számított 10. napig megfizeti.

A Felek megállapodnak abban, hogy amennyiben az Igénybevevő a számla összegét határidőben nem fizeti meg a Szolgáltató részére, a Szolgáltató jogosult a jelen Megállapodás teljesítését felfüggeszteni, valamint jogosult a jelen Megállapodást azonnal hatállyal felmondani. A Szolgáltatónak a jelen pontban meghatározott jogainak gyakorlása nem érintik az Igénybevevőnek a jelen Megállapodásból eredő kötelezettségeit.

**Vegyes és záró rendelkezések**

 A Felek megállapodnak abban, hogy a jelen Megállapodás határozatlan időtartamra jön létre.

A Felek megállapodnak abban, hogy a jelen Megállapodást bármelyik fél jogosult harminc (30) napos felmondási idővel, írásban, indokolás nélkül felmondani.

A Felek megállapodnak abban, hogy a jelen Megállapodást bármelyik Fél jogosult a másik Fél súlyos szerződésszegése esetén azonnal hatállyal felmondani.

 A jelen Megállapodással kapcsolatos jognyilatkozat kizárólag írásban érvényes.

A Felek megállapodnak abban, hogy a jelen Megállapodás bármilyen okból történő megszűnése vagy megszüntetése esetén az Igénybevevő köteles a Szolgáltató által a jelen Megállapodás keretében átadott valamennyi ingóságokat, eszközöket a Szolgáltató részére késedelem nélkül visszaszolgáltatni, illetve azoknak a Szolgáltató általi elszállítását lehetővé tenni.

A Felek megállapodnak abban, hogy a jelen Megállapodás hatályban léte alatt, továbbá a jelen Megállapodás megszűnése vagy megszüntetése után a Felek kötelesek a másik Félre vonatkozó bármely tényt, információt, adatot vagy megoldást bizalmasan kezelni.

A Felek megállapodnak abban, hogy a jelen Megállapodásból, illetve annak értelmezéséből származó bármely jogvitájukat elsősorban tárgyalásos úton rendezik. Amennyiben a Felek tárgyalásai tizenöt (15) napon belül nem vezetnek eredményre, a Felek jogvitájuk rendezésére alávetik magukat az Esztergomi Járásbíróság, illetve a Tatabányai Törvényszék kizárólagos illetékességének.

A jelen Megállapodásban nem szabályozott kérdésekben a magyar jog, így különösen a Polgári Törvénykönyvről szóló 2013. évi V. törvény rendelkezései irányadóak.

A jelen Megállapodás két eredeti példányban került aláírásra. Az aláírt példányok közül mindegyik Felet egy-egy eredeti példány illeti meg.

A jelen Megállapodás mellékletei a jelen Megállapodás részét képezik.

A Felek kapcsolattartásra jogosult személyeinek neve és elérhetősége:

A Szolgáltató részéről:

A kapcsolattartó személy neve: Rajos István

Értesítési és levelezési címe: 2509 Esztergom, Damjanich utca 127/A.

Telefonszám: +36-20-922-3509

E-mail cím: rajosszoda@gmail.com

Az Igénybevevő részéről:

A kapcsolattartó személy neve: ……………………………………….

Értesítési és levelezési címe: …………………………………………..

Telefonszám: …………………………………………………………..

E-mail cím: …………………………………………………………….

A Felek a jelen Megállapodást, mint akaratukkal mindenben megegyezőt, az alábbi helyen és napon jóváhagyólag aláírták.

Kelt.: Esztergom, …………………………….

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

RAJOS Gyártó, Kereskedelmi és Szolgáltató Korlátolt Felelősségű Társaság

Szolgáltató

Rajos István

ügyvezető (vezető tisztségviselő)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Igénybevevő

Társaság neve

Képviselő neve, beosztása